22. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 562 της 21 Ιουλ./5 Αυγ. 1978 (ΦΕΚ Α΄ 120) Περί επεκτάσεως των διατάξεων του Νόμ. 103/1975 και επί των τακτικών υπαλλήλων του Ταμείου Επικουρικής Ασφαλίσεως Προσωπικού Εταιρειών Τσιμέντων (ΤΕΑΠΕΤ) οίτινες τυγχάνουν υποχρεωτικώς ησφαλισμένοι εις τον Ανεξάρτητον Λογαριασμόν του Κλάδου Προνοίας του Ταμείου Επικουρικής Ασφαλίσεως Προσωπικού Εταιρειών Τσιμέντων (ΤΕΑΠΕΤ). Έχοντες υπ’ όψει: 1.Τας διατάξεις της παρ. β΄ του άρθρου 3 του Ν.103/75 "περί καταβολής εφ’ άπαξ χρηματικού βοηθήματος εις τους εκ της υπηρεσίας αποχωρούντας λόγω συνταξιοδοτήσεως υπαλλήλους Ν.Π.Δ.Δ. απάσης της Χώρας". 2.Την υπ’ αριθ. Δ3/2087/6.12.1977 απόφασιν του Πρωθυπουργού και Υπουργού Κοινωνικών Υπηρεσιών (ΦΕΚ 1278 τ.Β΄). 3.Την γνώμην του Διοικητικού Συμβουλίου του Ταμείου Επικουρικής Ασφαλίσεως Προσωπικού Εταιρειών Τσιμέντων, ληφθείσαν κατά τας υπ’ αριθ. 9/21.2.78 και 10/28.2.78 συνεδριάσεις αυτού. 4.Την υπ’ αριθ. 420/1978 γνωμοδότησιν του Συμβουλίου της Επικρατείας προτάσει του Υφυπουργού Κοινωνικών Υπηρεσιών, αποφασίζομεν Άρθρον 1. 1.Οι τακτικοί υπάλληλοι του Ταμείου Επικουρικής Ασφαλίσεως Προσωπικού Εταιρειών Τσιμέντων, οίτινες τυγχάνουν υποχρεωτικώς ησφαλισμένοι, εις τον Ανεξάρτητον Λογαριασμόν του Κλάδου Προνοίας του Ταμείου Επικουρικής Ασφαλίσεως Προσωπικού Εταιρειών Τσιμέντων, παρ’ ου λαμβάνουν εφ’ άπαξ βοήθημα άμα τη συνταξιοδοτήσει των, δικαιούνται, εφ’ όσον το εν λόγω βοήθημα υπολείπεται της αποζημιώσεως της προβλεπομένης υπό του Ν. 103/75 να λάβουν παρά του Ταμείου Επικουρικής Ασφαλίσεως Προσωπικού Εταιρειών Τσιμέντων την προκύπτουσαν διαφοράν μεταξύ του ποσού του καταβαλλομένου εφ’ άπαξ βοηθήματος, εκ του Ανεξαρτήτου Λογαριασμού του Κλάδου Προνοίας του Ταμείου Επικουρικής Ασφαλίσεως Προσωπικού Εταιρειών Τσιμέντων και της δια του ως άνω Νόμου καθοριζομένης αποζημιώσεως. 2.Ως χρόνος υπηρεσίας δια τον υπολογισμόν της αποζημιώσεως του άρθρου 1 του Ν. 103/75 λαμβάνεται ο χρόνος της παρά τω Ταμείω Επικουρικής Ασφαλίσεως Προσωπικού Εταιρειών Τσιμέντων υπηρεσίας του ησφαλισμένου υπαλλήλου της ληφθείσης υπ’ όψιν δια την εκ του Λογαριασμού Προνοίας του Ταμείου Επικουρικής Ασφαλίσεως Προσωπικού Εταιρειών Τσιμέντων, απονομήν εφ’ άπαξ χρηματικού βοηθήματος, ως και ο παρά τω Δημοσίω ή ετέρω Ν.Π.Δ.Δ. χρόνος υπηρεσίας αυτού ο αναγνωριζόμενος ως συντάξιμος κατά τας περί συνταξιοδοτήσεως του προσωπικού του Ταμείου Επικουρικής Ασφαλίσεως Προσωπικού Εταιρειών Τσιμέντων διατάξεις. 3.Του ως άνω συμπληρωματικού βοηθήματος, εις περίπτωσιν εν υπηρεσία θανάτου του ησφαλισμένου υπαλλήλου δικαιούνται η χήρα και τα τέκνα αυτού εφ’ όσον ο αποθανών εδικαιούτο συνταξιοδοτήσεως παρά του Ταμείου Επικουρικής Ασφαλίσεως Προσωπικού Εταιρειών Τσιμέντων. (Μετά την σελ. 450,07) Σελ. 450,09 Τεύχος 685–Σελ. 137 Άρθρον 2. 1.Επί του συνόλου των τακτικών αποδοχών και των πάσης φύσεως αμοιβών και απολαυών των υπαγομένων εις την ρύθμισιν του παρόντος Π.Δ/τος υπαλλήλων επιβάλλεται από της πρώτης του μεθεπομένου της δημοσιεύσεώς του μηνός κράτησις εκ ποσοστού 0,7% υπέρ του Ταμείου Επικουρικής Ασφαλίσεως Προσωπικού Εταιρειών Τσιμέντων. Προκειμένου περί υπαλλήλων εχόντων συμπληρώσει 10ετή τουλάχιστον υπηρεσίαν, η ως άνω κράτησις ορίζεται εις 1,20% επί των αυτών αποδοχών. Η κράτησις αύτη αποτελεί έσοδον του Ταμείου Επικουρικής Ασφαλίσεως Προσωπικού Εταιρειών Τσιμέντων αναγραφόμενον εις τον προϋπολογισμόν του κατά τας κειμένας διατάξεις περί λογιστικού των Ν.Π.Δ.Δ. δια σχηματισμόν κεφαλαίου αποζημιώσεως των εξερχομένων υπαλλήλων του. 2.Εν περιπτώσει ανεπαρκείας του ούτω σχηματιζομένου κεφαλαίου δια την καταβολήν της διαφοράς αποζημιώσεως, συμπληρούται τούτο κατά το υπόλοιπον ποσόν παρά του Ταμείου Επικουρικής Ασφαλίσεως Προσωπικού Εταιρειών Τσιμέντων, αναγραφομένης προς τούτο κατ’ έτος εις τον προϋπολογισμόν του, σχετικής πιστώσεως με δικαίωμα πάντοτε του Ταμείου τούτου να αναλαμβάνη το παρ’ αυτού εισενεχθέν ποσόν εκ του κατά την παράγραφον 1 του παρόντος άρθρου προς τον σκοπόν τούτον, σχηματιζομένου κεφαλαίου. Άρθρον 3. Εάν κατά την αποχώρησιν εκ της Υπηρεσίας δεν προκύπτει συμπληρωματικόν βοήθημα ή τούτο είναι μικρότερον των κατά το προηγούμενον άρθρον καταβληθεισών εισφορών υφ’ εκάστου των ησφαλισμένων υπαλλήλων, επιστρέφεται το σύνολον ή η διαφορά των επί πλέον καταβληθεισών εισφορών εις τους ησφαλισμένους ατόκως. Άρθρον 4. Η ισχύς του παρόντος άρχεται από της ισχύος του Ν. 103/75. Εις τον επί των Κοινωνικών Υπηρεσιών Υφυπουργόν, ανατίθεμεν την δημοσίευσιν και εκτέλεσιν του παρόντος Π. Διατάγματος. Ο Νόμ. 103/1975 παρατίθεται εν τόμ. 2Α σελ. 356, 03. Σελ. 450,10 Τεύχος 685–Σελ. 138 